Proposta de resolució d'estimació de la Reclamació 222/2016.
Proposta de resolució de finalització de la Reclamació 247/2016 per estimació extemporània.
Proposta de resolució de finalització de la Reclamació 262/2016 per satisfacció extemporània.
El president obre la sessió, pregunta si tots els membres han pogut consultar l'acta de la sessió del Ple del dia 17 de novembre de 2016.
La secretària Tècnica de la Comissió relaciona els principals tràmits duts a terme des del Ple de la setmana passada que va tenir lloc el dimecres dia 23 de novembre de 2016 i l'anàlisi del compliment dels requisits d'admissibilitat de les noves reclamacions que s'han interposat davant la Comissió.
En relació amb la Reclamació 408/2016 i les núm. 488/2016 al 491/2016 interposades per la mateixa persona reclamant es valora que compleixen amb els requisits per a la seva admissibilitat.
També es valora l'admissió a tràmit de les Reclamacions 486/2016, 487/2016 i la 492/2016, així com l'esmena de les Reclamacions 493/2016 i 494/2016.
Es comenten les execucions relatives a les Resolucions corresponents a les Reclamacions 69/2016 i 119/2016.
Proposta de resolució d'estimació de la Reclamació 222/2016
Es debaten alguns aspectes de la Proposta de resolució i el senyor Oriol Mir formula algunes observacions al text final de la Proposta que s'incorporaran al text definitiu.
Proposta de resolució de finalització de la Reclamació 247/2016 per estimació extemporània
Es debaten alguns aspectes del text en relació amb el text de la Proposta i es formulen observacions per part del senyor Oriol Mir i el senyor Josep Mir que s'analitzaran a la propera sessió del Ple.
5è Proposta de resolució de finalització de la Reclamació 262/2016 per satisfacció extemporània
S'incorpora aquest punt de l'ordre del dia que passa a ser el punt cinquè per unanimitat de tots els presents.
El senyor Oriol Mir, ponent de la Proposta de resolució relata el supòsit que s'ha plantejat i que es resol per satisfacció extemporània de la sol·licitud d'accés a informació pública.
El ponent de la Proposta de resolució, el senyor Manuel Ibarz, exposa el supòsit que plantejaven aquestes dues Reclamacions en què es produïa una reiteració de l'objecte de la reclamació respecte un altre expedient obert i que han estat retirades per la part reclamant.
El ponent de la Proposta de dictamen, el senyor Josep Mir, comenta els aspectes més destacats del dictamen i les darreres aportacions al text.
El senyor Oriol Mir formula diverses observacions al text sobre alguns dels temes que planteja, consideracions que seran tingudes en compte pel ponent en l'elaboració del text definitiu del dictamen.
El vicepresident de la Comissió, el senyor Oriol Mir, comenta el document que ha elaborat en relació amb la condició d'alts càrrecs dels membres de la Comissió i sobre llur règim d'incompatibilitats a fi que se'n pugui donar trasllat a la Secretaria de la Funció Pública als efectes de concretar definitivament el règim que resulta aplicable.
Es debat per part de la resta de membres del Ple el seu contingut i les seves implicacions.
La secretària Tècnica de la Comissió comenta que s'ha tramès al Tribunal Superior de Justícia de Catalunya l'expedient administratiu relatiu a la Reclamació 19/2016 i que s'estan notificant els emplaçaments dels interessats.
Així mateix, comenta l'adjudicació del contracte menor per a l'adquisició de llibres especialitzats en matèria de transparència i accés a la informació pública com a eina de treball per a la Comissió que seran subministrats properament.